ΟΡΓΑΝΙΣΜΟΣ ΚΡΑΤΙΚΩΝ ΥΠΗΡΕΣΙΩΝ ΥΓΕΙΑΣ

ΠΡΟΚΗΡΥΞΗ ΜΙΑΣ (1) ΚΕΝΗΣ ΘΕΣΗΣ ΔΙΕΥΘΥΝΤΗ ΜΕΤΑΜΟΣΧΕΥΤΙΚΟΥ ΚΕΝΤΡΟΥ

ΓΙΑ ΤΟ ΓΕΝΙΚΟ ΝΟΣΟΚΟΜΕΙΟ ΛΕΥΚΩΣΙΑΣ

Γίνεται δεκτή η υποβολή αιτήσεων για μία (1) κενή θέση Διευθυντή Μεταμοσχευτικού Κέντρου, για το Γενικό Νοσοκομείο Λευκωσίας, υπό την αίρεση ψήφισης του συμπληρωματικού προϋπολογισμού 2020 του Οργανισμού Κρατικών Υπηρεσιών Υγείας από την βουλή των Αντιπροσώπων, ως ακολούθως:

Α. Ελκυστικό πακέτο απολαβών, επιδομάτων και άλλων ωφελημάτων εργαζομένων:

1. Οι πιο πάνω θέσεις είναι Πρώτου Διορισμού. Ο ετήσιος μισθός είναι €76.938 που θα καταβάλλεται σε δεκατρείς (13) ισόποσες δόσεις, δώδεκα από αυτές στο τέλος κάθε μήνα και η δέκατη τρίτη δόση αναλογεί στο δέκατο τρίτο μισθό.
2. Πέραν των πιο πάνω, ο Ιατρικός Λειτουργός αποζημιώνεται με επιπλέον επίδομα ευθύνης €24.960 που θα καταβάλλεται σε δώδεκα (12) ισόποσες δόσεις των €2.080, στο τέλος κάθε μήνα.
3. Μισθοδοτική αύξηση κάθε τρία (3) χρόνια όπως θα καθορίζεται από το Διοικητικό Συμβούλιο του Οργανισμού Κρατικών Υπηρεσιών Υγείας.
4. Δίνεται κίνητρο 15% αύξηση επί του βασικού μισθού.
5. Αμοιβή σχετιζόμενη με την απόδοση που θα αποφασίζεται από το Διοικητικό Συμβούλιο του Οργανισμού.
6. Ευκαιρίες εκπαίδευσης και συνεχούς επαγγελματικής ανάπτυξης.
7. Η ετήσια άδεια ανάπαυσης παραχωρείται με πλήρης απολαβές. Για συνεχή υπηρεσία μέχρι 10 χρόνια, ο εργαζόμενος δικαιούται 20 εργάσιμες μέρες κατά έτος σε περίπτωση πενθήμερης εβδομάδας εργασίας, και 24 εργάσιμες μέρες σε περίπτωση εξαήμερης εβδομάδας εργασίας. Για συνεχή υπηρεσία άνω των 10 χρόνων, ο εργαζόμενος δικαιούται 25 εργάσιμες μέρες για πενθήμερη εβδομάδα εργασίας κάθε έτος, και 30 εργάσιμες μέρες για εξαήμερη εβδομάδα εργασίας.
8. Οι εργαζόμενοι μπορούν να λαμβάνουν προκαταβολικά την άδεια που δικαιούνται στο συγκεκριμένο ημερολογιακό έτος.
9. Παρέχεται από τον Οργανισμό άδεια μητρότητας στις εργαζόμενες, όπως αυτή καθορίζεται από τον Περί Προστασίας Μητρότητας Νόμο της Κυπριακής Δημοκρατίας.
10. Παρέχεται από τον Οργανισμό γονική άδεια για όλους τους εργαζομένους, όπως αυτή καθορίζεται στον Περί Γονικής Άδειας Νόμο της Κυπριακής Δημοκρατίας.
11. Ο κάθε εργαζόμενος δικαιούται συνολική άδεια ασθενείας 12 ημερολογιακών ημερών ανά έτος. Για κάθε μέρα άδεια ασθενείας καταβάλλονται στον εργαζόμενο πλήρης απολαβές.
12. Οι εργαζόμενοι δικαιούνται εκπαιδευτική άδεια για εκπαιδευτικούς σκοπούς σχετική με τα καθήκοντα και τις ευθύνες της θέσης.

Β. Καθήκοντα και ευθύνες:

1. Υπεύθυνος για:
2. την οργάνωση, διοίκηση και αποτελεσματική λειτουργία του Μεταμοσχευτικού Κέντρου (του Κέντρου) του Οργανισμού Κρατικών Υπηρεσιών Υγείας (ο Οργανισμός), στο Γενικό Νοσοκομείο Λευκωσίας
3. το προσωπικό που στελεχώνει το Κέντρο
4. την ετοιμασία και υποβολή εκθέσεων, στοιχείων και εισηγήσεων στα θέματα που αφορούν τη λειτουργία και τις εργασίες του Κέντρου.
5. Προγραμματίζει ή/και συμμετέχει στην εκπαίδευση ιατρικού προσωπικού, νοσηλευτικού προσωπικού και άλλων επαγγελματιών υγείας.
6. Επιπρόσθετα, ασκεί ιατρικά καθήκοντα της ειδικότητας του και καθοδηγεί το προσωπικό που υπάγεται σ’ αυτόν κατά την άσκηση των καθηκόντων αυτών.
7. Εκτελεί οποιαδήποτε άλλα καθήκοντα του ανατεθούν.

Κατά την εκτέλεση των καθηκόντων του υποχρεούται να συμμορφώνεται προς τις Νομοθετικές/ Κανονιστικές, Γενικές ή Ειδικές Διατάξεις, Οδηγίες, Εγκυκλίους και Πρακτικές, όπως αυτές εφαρμόζονται στον Οργανισμό.

Γ. Απαιτούμενα Προσόντα:

(α) Εγγεγραμμένος/η στο Μητρώο Ιατρών Κύπρου ή σε άλλη χώρα μέλους της Ευρωπαϊκής Ένωσης.

(β) Οι ενδιαφερόμενοι να είναι κάτοχοι πιστοποιητικού ειδικότητας σύμφωνα με τον περί Εγγραφής Ιατρών Νόμο ή με αντίστοιχο Νόμο Χώρας Μέλους, σε χειρουργική ειδικότητα (Γενική Χειρουργική, Αγγειοχειρουργική, Ουρολογία)

(γ) Ακεραιότητα χαρακτήρα, οργανωτική και διοικητική ικανότητα, υπευθυνότητα, πρωτοβουλία και ευθυκρισία.

(δ) Πολύ καλή γνώση της Ελληνικής και καλή γνώση της Αγγλικής ή της Γαλλικής ή της Γερμανικής γλώσσας.

Η πολύ καλή γνώση της Ελληνικής και καλή γνώση της Αγγλικής ή της Γαλλικής ή της Γερμανικής γλώσσας στο απαιτούμενο επίπεδο, θα πρέπει να τεκμηριώνεται από τους υποψηφίους μέχρι την ημερομηνία λήξης της υποβολής των αιτήσεων.

Δ. Πείρα:

Προηγούμενη ελάχιστη εμπειρία 5 χρόνων σε μονάδα που να προσφέρει Μεταμοσχεύσεις Νεφρού ή/και Ήπατος ή/και Παγκρέατος και με απαραίτητη εμπειρία 2 χρόνων στη νεφρεκτομή από ζώντες δότες, κατά προτίμηση στις επεμβατικές μεθόδους (λαπαροσκοπική, ρομποτική ή μίνι-ανοιχτή).

Ε. Πλεονέκτημα:

Εμπειρία στην αφαίρεση παγκρέατος από πτωματικό δότη και παράλληλη Μεταμόσχευση Παγκρέατος-Νεφρού, καθώς και εμπειρία στις Μεταμοσχεύσεις Ήπατος θα θεωρηθεί ως πλεονέκτημα.

Ζ. Διάρκεια Απασχόλησης:

1. Η απασχόληση θα είναι για τριετή θητεία, υπό τους γενικούς και ειδικούς όρους προτύπου συμβολαίου, το οποίο θα μετατρέπεται σε αορίστου χρόνου σύμφωνα με τις διατάξεις του περί εργοδοτουμένων με εργασία ορισμένου χρόνου (απαγόρευση δυσμενούς μεταχείρισης) Νόμου και των προνοιών των «οι περί Ίδρυσης του Οργανισμού Κρατικών Υπηρεσιών Υγείας (Γενικοί) Κανονισμών του 2017»
2. Οι πρώτοι δεκαοκτώ (18) μήνες υπηρεσίας θεωρούνται ως δοκιμαστική περίοδος κατά την οποία ο Οργανισμός επιφυλάσσει πλήρως το δικαίωμα του να τερματίσει το συμβόλαιο κατά την απόλυτη κρίση του, χωρίς προειδοποίηση ή χωρίς οποιαδήποτε αποζημίωση.
3. Η απασχόληση μπορεί να τερματιστεί οποτεδήποτε είτε από τον εργοδότη είτε από τον εργοδοτούμενο, αφού δοθεί η αναγκαία προειδοποίηση που προβλέπεται στους περί Τερματισμού Απασχολήσεως Νόμους.
4. Σε περίπτωση που η εργασία για την οποία έγινε η πρόσληψη παύσει να υφίσταται πριν τη λήξη της παρούσας σύμβασης απασχόλησης, αυτή θα τερματίζεται αυτοδικαίως.
5. Η περίοδος απασχόλησής περιλαμβάνει και την άδεια που κερδίζεται κατά τη διάρκεια της απασχόλησης.
6. Ανάλογα με τις ανάγκες του Οργανισμού, δυνατόν να εργάζεται και εκτός του συνηθισμένου ωραρίου εργασίας του Οργανισμού Κρατικών Υπηρεσιών Υγείας.

Η. Γενικές Προϋποθέσεις Διορισμού:

1. Κανένας δεν διορίζεται στον Οργανισμό, εκτός εάν είναι πολίτης της Δημοκρατίας ή πολίτης κράτους μέλους της Ευρωπαϊκής Ένωσης:

Νοείται ότι, το Υπουργικό Συμβούλιο δύναται να επιτρέψει σε ειδική περίπτωση, για εξυπηρέτηση του δημόσιου συμφέροντος, όπως πρόσωπο που δεν είναι πολίτης της Δημοκρατίας ή κράτους μέλους της Ευρωπαϊκής Ένωσης υποβάλει αίτηση για διορισμό, σύμφωνα με τις διατάξεις των «οι περί Ίδρυσης του Οργανισμού Κρατικών Υπηρεσιών Υγείας (Γενικοί ) Κανονισμοί του 2017», όπως αυτοί εκάστοτε τροποποιούνται και σε περίπτωση επιλογής του, αυτό μπορεί να διοριστεί:

* 1. με σύμβαση για ορισμένο χρονικό διάστημα, ή
  2. πάνω σε μόνιμη βάση, αν το εν λόγω πρόσωπο είχε απασχοληθεί στη δημόσια υπηρεσία ή τον Οργανισμό με σύμβαση για περίοδο όχι μικρότερη από τέσσερα (4) έτη.

1. Κανένας δε διορίζεται στον Οργανισμό Κρατικών Υπηρεσιών Υγείας εκτός αν συμπλήρωσε την ηλικία των δεκαεπτά (17) ετών και, νοουμένου ότι πρόκειται για πολίτη της Δημοκρατίας, έχει εκπληρώσει τις στρατιωτικές του υποχρεώσεις ή έχει απαλλαγεί νομίμως από αυτές.
2. Η κρίση επί της αξίας των υποψηφίων μπορεί να απαιτήσει από αυτούς να προσέλθουν σε προφορική ή/και γραπτή εξέταση.

Πέραν των πιο πάνω, ως προς τους όρους απασχόλησης θα εφαρμόζονται «οι περί Ίδρυσης του Οργανισμού Κρατικών Υπηρεσιών Υγείας (Γενικοί) Κανονισμοί του 2017», όπως αυτοί εκάστοτε τροποποιούνται. Σε περίπτωση που οποιοδήποτε ζήτημα δεν ρυθμίζεται από τους ανωτέρω Κανονισμούς, θα εφαρμόζονται οι ισχύοντες Εσωτερικοί Κανονισμοί του Οργανισμού.

Θ. Υποβολή Αιτήσεων:

1. Όλες οι αιτήσεις θα πρέπει να υποβληθούν σε ειδικό έντυπο που μπορεί να εξασφαλιστεί από την ιστοσελίδα του ΟΚΥπΥ, <https://www.shso.org.cy/wp-content/uploads/2019/08/ApplicationFormV3.pdf> ή αποτεινόμενοι στον Οργανισμό στα τηλέφωνα, 22605670, 22605625. Οι αιτητές, θα πρέπει να απευθύνονται στον «Οργανισμό Κρατικών Υπηρεσιών Υγείας (Ο.Κ.Υπ.Υ.)” και να αναφέρουν τον τίτλο της θέσης «Διευθυντής Μεταμοσχευτικού Κέντρου για το Γενικό Νοσοκομείο Λευκωσίας», και την ειδικότητα τους ή/και την εξειδίκευση, για την οποία υποβάλλεται η αίτηση.
2. Όλες οι αιτήσεις πρέπει να συμπληρώνονται κατάλληλα και να περιέχονται σε αυτές με ακρίβεια, όλα τα ζητούμενα στοιχεία και να τεκμηριώνονται με τα αναγκαία πιστοποιητικά, δηλαδή, αντίγραφα των απαιτούμενων πιστοποιητικών, εκπαιδευτικών, επαγγελματικών ή άλλων προσόντων που προνοούνται στην ανωτέρω παράγραφο Β, περιλαμβανόμενων και βεβαιώσεων απασχόλησης εκεί όπου απαιτείται πείρα και συστατικών επιστολών από προηγούμενους εργοδότες.
3. Όλες οι αιτήσεις θα πρέπει να παραδοθούν στα γραφεία του Οργανισμού Κρατικών Υπηρεσιών Υγείας μεταξύ των ωρών 8:30 - 14:30 στη διεύθυνση: Γωνία Προδρόμου 1 και Χείλωνος 17, 3ος όροφος, Κτίριο Υπουργείου Υγείας, 1449, Λευκωσία, έναντι απόδειξης παραλαβής ή να αποσταλούν μέσω του ταχυδρομείου, με συστημένη επιστολή με ένδειξη: Γενικό Διευθυντή, Οργανισμό Κρατικών Υπηρεσιών Υγείας, Τ.Θ. 25087, 1306 Λευκωσία.

Η τελευταία ημερομηνία υποβολής αιτήσεων θα είναι η 3η Απριλίου 2020 και ώρα 14.30 (θα ληφθεί υπόψη η ημερομηνία της ταχυδρομικής σφραγίδας όπου εφαρμόζεται).

Αιτήσεις που δεν είναι πλήρως συμπληρωμένες και δεν προσκομίζουν τις κατάλληλες βεβαιώσεις οι οποίες αφορούν τα απαιτούμενα προσόντα δεν θα λαμβάνονται υπόψη.

Σημειώνεται ότι, πριν την έναρξη ισχύος του διορισμού του, ο ιατρός θα πρέπει να εξασφαλίσει και να προσκομίσει προς τον Οργανισμό Κρατικών Υπηρεσιών Υγείας εγγραφή του στο Μητρώο Ιατρών Κύπρου και αντίγραφο της άδειας ασκήσεως επαγγέλματός του από τον Παγκύπριο Ιατρικό Σύλλογο.